Шмат людзей ставіць вас у адзін шэраг, напрыклад, з гуртом Irdorath, адзначаючы імкненьне да падабенства ў плане гучаньня. Гэта нібыта намякае, што фэнтэзі-фолкавая ніша ўжо пасьпяхова занятая, і трэба, наадварот, адлюстроўваць у творчасьці штосьці самавітае, выбітное. Свой асабісты погляд па гэтым пытаньні я ўжо аднойчы ў артыкуле выказала: на адрэзку фолк-фэнтэзі Hardwood сёньня знаходзіцца значна бліжэй да фолка, таму ўсялякія параўнаньні з фэнтэзі-гуртамі падаюцца мне недарэчнымі. Што вы самі наконт гэтага думаеце, насамрэч лічыце, што вы зь Irdorath з аднаго цеста, ці ёсьць моманты прынцыповай розьніцы? Калі так, то якія?